
Община Белица  успешно приключи проект за поставяне на фотоволтаични системи на сграда, в която се предоставят три вида социални услуги, закупуване на електрически автомобил и монтаж на зарядна станция по Плана за възстановяване и устойчивост

        Община Белица финализира изпълнението на проект BG-RRP-13.009-0134-С01 „Инсталиране на фотоволтаична система на сграда, в която се предоставят три вида социални услуги, закупуване на електрически автомобил и монтаж на зарядна станция в община Белица” . Инициативата се реализира с финансовата подкрепа на Европейския съюз –NextGenerationEU чрез Националния план за възстановяване и устойчивост по процедура BG-RRP-13.009 "Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги". 
Общата стойност на безвъзмездната финансова помощ по проекта възлиза на 107 759,17 евро (210 758,62 лв.).
Целта на тази инвестиция е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност.
В рамките на проекта беше изградена високоефективна фотоволтаична система за собствено производство на чиста електроенергия. Новите соларни панели вече функционират на покрива на  сгарадата, в коята се помещават три вида социални услуги - Дневен център за деца и младежи с увреждания, Център за обществена подкрепа и Център за социална рехабилитация и интеграция  на адрес –гр.Белица, ул.“Георги Андрейчин“ №20.
Успешно приключи и ключовият компонент за екологична мобилност – доставен и функциониращ 1 бр.нов, изцяло електрически автомобил. Екологичното превозно средство е оборудвано със съпътстваща зарядна станция и е предоставено за нуждите на социалните услуги в община Белица. С новия електромобил общината ще обезпечи ежедневните административни и социални дейности за потребителите, като същевременно ще редуцира експлоатационните разходи и ще елиминира вредните емисии в атмосферата.
       С успешното приключване на проекта Община Белица доказва готовността си да внедрява реални зелени решения на местно ниво. Спестените средства от електроенергия и конвенционални горива ще ни позволят да пренасочим ценен публичен ресурс към подобряване качеството на самите социални услуги и подкрепа на хората в нужда. 
Проектът стартира на 02.12.2025г. и приключва на 31.07.2026г., като всички заложени дейности са изпълнени в срок и съгласно одобрения график.   

